Kampsport

Kampkunst og kampsport er danske begreber, der dækker over diverse kampdiscipliner verden over. Imidlertid er der en væsentlig forskel på henholdsvis kampkunst og kampsport, idet formål og træningsmetode er forskellige inden for kampsport og kampkunst.

Forskelle mellem kampkunst og kampsport 
Kampkunst har sit udspring i militær oprindelse, hvor kendetegnet er, at der ikke eksisterer sportslige momenter. Kampkunst blev anvendt til at optræne folk i krigsteknikker med henblik på krig og ikke med sport som formål. Såfremt der anvendes våben i kampkunst, er der tale om autentiske våben. Eksempler på våben er katana (det japanske sværd), nunchaku (to stykker træ der holdes sammen med kæde eller ræb), naginata (hellebard - langt træstav forsynet med et skarpt blad for enden), etc.

Mange kampsportsgrene udspringer fra militæret, men praktiseres som i sportslig regi, hvor der optræder konkurrenceelementer efter et regelsæt. I de fleste kampsporter anvendes der ikke våben og hvis dette forekommer, er der typisk tale om våben, der er modificeret til sportsbrug. Eksempler på sportsvåben er iaitō (attrap for det japanske sværd, kan ikke slibes op), naginata (attrap for "militær-naginata") Recurvebuen (bue med sigte og stabilisator), fleuret (kårde med dup i spidsen), diverse sportsskydevåben, etc.

I kampkunst eksisterer der ingen konkurrencer, hvilket kan tillæges a) farligheden, uanset om disciplinen anvender våben eller ej, samt b) traditioner.

Begreberne kampkunst og kampsport benyttes ofte i flæng i tale og i litteratur uden skelen til oprindelse, historisk tidsperiode eller indhold. I fagkredse eksisterer der imidlertid en differentiering mellem kampsport og kampkunst.

En kampkunst drejer sig om selvforsvar i almindelighed samt adfærd i en reel, uregulerede konflikt. Derfor sigter alle kampkunstteknikker på at passivisere fjenden. Udover brug af våben omfatter kampkunst ofte andre aspekter, såsom forebyggelse af konflikter og selvdisciplin. Nogle kampkunstsystemer, især fra de asiatiske lande, er et komplet system af livførelse med passende religiøs eller filosofisk base. I dag er de faktiske kampteknikker undertiden trådt i baggrunden eller forstås som en "vej" til det endelige bestemmelsessted. Som tidligere nævnt er der ingen konkurrencer i kampkunst.

Ralf Pfeifer har i sin afhandling "Mechanik und Struktur der Kampfsportarten" opstillet nedenstående kriterier for kampkunst og kampsport.

Selvforsvar 

Selvforsvar kan betegnes som kampkunst og rummer derfor ikke sport (konkurrencer). Selvforsvar danner sit eget system gennem moderne modificeringer og moderne opfindelser. Der eksisterer mange forskellige former for selvforsvar, hvor der henvises til artiklen selvforsvar vedrørende nærmere beskrivelse.

Bujutsu og Budo 

Bujutsu (武術)og budo (武道) er centrale begreber, der ligger til grund for evolutionen af henholdsvis kampkunst og kampsport. Bujutsu og budo er begreber, der er blevet anvendt i en engelsk kontest, hvor begreberne er blevet oversat til henholdsvis "martial arts" og "martial ways". Den danske terminologi har derefter oversat "martial arts" og "martial ways" med henholdsvis "kampkunst" og "kampsport". Bujusu og budo stammer fra de japanske kampsystemer og angiver forskel og kompleksitet mellem systemerne.

Oprindelse 
Kampdiscipliner, uanset kampkunst eller kampsport, er skabt på baggrund af kulturelle, historiske og geografiske forskelle.
Lande for oprindelse af de respektive kampdiscipliner er kategoriseret i nedenstående oversigt.

Referencer 

 
Indendørs sport
Udendørs sport

nn:Kampsport